คลังเมินผลงานเอสเอ็มอีแบงก์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

งัดเกณฑ์ลูกค้าเสี่ยงชี้ขาดโบนัส พนักงานธกส.เฮลั่นรับ5.6เดือน
โพสต์ทูเดย์ — เอสเอ็มอีแบงก์ลุ้นคลังจ่ายโบนัส หลังพนักงานรอมานานรวม 4 ปี ด้าน ธ.ก.ส. พนักงานรอลุ้นจ่าย 5.6 เท่าของเงินเดือนเช่นกัน
แหล่งข่าวจากกระทรวงการคลัง เปิดเผยว่า สำนักงานคณะกรรมการนโยบายรัฐวิสาหกิจ (สคร.) อยู่ระหว่างพิจารณาจ่ายเงินโบนัสให้กับสถาบันการเงินเฉพาะกิจอีก 2 แห่ง ได้แก่ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) และธนาคารเพื่อการเกษตรและสหกรณ์การเกษตร (ธ.ก.ส.) 
สำหรับของ ธ.ก.ส. คาดว่าน่าจะได้เงินโบนัสไม่น้อยกว่า 5.6 เท่าของเงินเดือน เนื่องจากมีผลการดำเนินงานในรอบบัญชี 2552 กำไร 7,0007,500 ล้านบาท สามารถขยายสินเชื่อได้ถึง 17% ทำให้ยอดสินเชื่อคงค้างขึ้นมาอยู่ที่กว่า 6 แสนล้านบาท หรือเพิ่มสูงขึ้นอีกกว่า 1 แสนล้านบาท 
ด้านเอสเอ็มอีแบงก์อยู่ระหว่างพิจารณาของ สคร. เบื้องต้นคาดว่าในปีนี้อาจไม่ได้รับโบนัสติดต่อกันเป็นปีที่ 4 แม้ในปี 2552 เอสเอ็มอีแบงก์จะปล่อยสินเชื่อได้กว่า 4.34.4 หมื่นล้านบาท สูงกว่าเป้าหมายเดิมที่ตั้งไว้ที่ 3.5 หมื่นล้านบาท หลังจากนั้นได้ถูกสั่งให้เพิ่มเป้าสินเชื่ออีก 7,500 ล้านบาท รวมเป็น 4.25 หมื่นล้านบาท หรือขยายตัวได้จากปี 2551 ถึง 112% ทำให้มียอดสินเชื่อคงค้างกว่า 5.55.6 หมื่นล้านบาท และสามารถทำกำไรสุทธิได้ 300 ล้านบาท จากที่เคยขาดทุนสะสมมาอย่างต่อเนื่องในช่วง 3 ปีที่ผ่านมา
อย่างไรก็ตาม คาดว่าเรื่องการจ่ายโบนัสให้ทั้ง 2 ธนาคารจะต้องได้ข้อสรุปก่อนสิ้นเดือน มิ.ย.นี้ 
“กรณีเอสเอ็มอีแบงก์น่าเห็นใจมากเพราะไม่มีการจ่ายโบนัสให้พนักงานถ้ารวมปีนี้ด้วยก็ 4 ปีมาแล้ว ทั้งๆ ที่ผ่านมาพนักงาน 1,600 คนทำงานหนักจนผลดำเนินงานกลับมามีกำไรเป็นครั้งแรกในรอบ 3 ปี หากปีนี้ไม่ได้อีกก็เชื่อว่าน่าจะมีคนถอดใจ เพราะขณะนี้พนักงานทุกคนก็ทำงานหนักเร่งปล่อยกู้ช่วยผู้ประกอบการ แต่เกณฑ์การพิจารณาของ สคร. กลับดูที่เรื่องของผลดำเนินงานและความเสี่ยง จึงกลายเป็นข้อจำกัดเนื่องจากธนาคารนี้รัฐบาลสั่งให้ปล่อยกู้ดอกเบี้ยต่ำช่วยผู้ประกอบการซึ่งเป็นกลุ่มที่มีความเสี่ยง” แหล่งข่าวเปิดเผย
สคร. ได้กำหนดเกณฑ์การปะเมินผลรัฐวิสาหกิจมี 6 ด้าน ประกอบด้วย บทบาทของคณะกรรมการรัฐวิสาหกิจ การบริหารความเสี่ยง การควบคุมภายใน การตรวจสอบภายใน การบริหารจัดการสารสนเทศ และการบริหารทรัพยากรบุคคล ซึ่งที่ผ่านมาธนาคารออมสินได้รับการอนุมัติจากกระทรวงการคลังให้จ่ายโบนัสให้พนักงานในอัตรา 5.5 เท่าของเงินเดือน ธนาคารอาคารสงเคราะห์ (ธอส.) จ่ายโบนัสให้พนักงาน 6.5 เดือน ขณะที่ธนาคารเพื่อการส่งออกและนำเข้าแห่งประเทศไทย หรือเอ็กซิมแบงก์ โบนัส 2 เดือน